# 

# lav4e РЕПУБЛИКА БЪЛГАРИЯ

# Министерство на земеделието, храните и горите

# Областна дирекция “Земеделие”-Стара Загора

**Д О К Л А Д**

**ЗА ДЕЙНОСТТА НА**

**ОБЛАСТНА ДИРЕКЦИЯ “ЗЕМЕДЕЛИЕ “ - СТАРА ЗАГОРА**

**ПРЕЗ 2019 ГОДИНА**

Областна дирекция "Земеделие" - Стара Загора е второстепенен разпоредител с бюджетни кредити към министъра на земеделието и храните. Дейността, структурата, организацията на работа са уредени с Устройствен правилник на Областните дирекции “Земеделие”, в сила от 26.01.2010 г./ обн. ДВ бр.7/2010 г./.



* Разположение: район Южен-централен
* Административен център: гр. Стара Загора
* Площ на областта - 5151,1 кв.км.
* обработваема площ - 217527,6 ха
* горски територии - 172272 ха
* водни площи, реки и язовири - 12084,7 ха
* Население: 333 256 души
* Областта се състои от 11 общини с 206 населени места (196 землища)

**ОБЩА ИНФОРМАЦИЯ ЗА ОБЛАСТТА**

В Старозагорска област е съсредоточено около пет процента от цялото население на страната, като по този показател областта се нарежда на пето място. Тя заема едно от водещите места в развитието на южния централен район за планиране. В област Стара Загора функционират 11 общини. Териториално-селищната основа на област Стара Загора включва 205 населени места, от които 10 града и 195 села.

Старозагорска област е разположена в Централна България. Релефът на региона е равнинно-хълмист и планински. В териториалния обхват на областта попадат Старозагорското поле, части от Средна гора, южните Старопланински склонове и Казанлъшката котловина.

На територията на област Стара Загора се пресичат първокласни вътрешни и международни автомобилни транспортни връзки, свързващи северната граница на Република България при река Дунав с южната, до Гърция и Турция.

|  |  |  |  |  |
| --- | --- | --- | --- | --- |
| **Показатели** | **Мярка** | **Република България** | **Област Ст.Загора** | **Относите-лeн дял%** |
| Размер на територията | кв.км. | 110975,16 | 5151,1 | 4,641 |
| Брой населени места | бр. | 5340 | 205 | 3,75 |
| В т.ч. градове | бр. | 240 | 10 | 4,17 |
| В т.ч. села | бр. | 5100 | 195 | 3,82 |
| Дължина на пътната мрежа | км | 36730 | 1747,1 | 4,76 |

**КЛИМАТИЧНИ И ПОЧВЕНИ УСЛОВИЯ В СТАРОЗАГОРСКА ОБЛАСТ**

**1.Климатични условия**

Старозагорска област се намира в преходно-континенталната климатична подобласт на климатичен район източна средна България. Средногодишната валежна сума за района по сезони е средно за пролет - 165 л., лято - 115 л., есен - 120 л. и зима - 110 л. С най - голяма валежна сума е пролетта, като месец юни е с максимална месечна валежна сума. Най - малко е количеството на валежите през зимата, но месеца с минимална сума на валежите е август. Годишната сума на температурите на въздуха е над 3800о С, а на места достига до 4000о С. Средната годишна температура е 12о С, като най - ниската средна месечна температура е през месец януари - 17о С, а най - високата през юли 42о С. От така представените климатични данни може да се направи извода, че въпреки недостатъчното количество валежи през летните месеци, температурните условия са благоприятни за отглеждане, както на полски култури така и на трайни насаждения.

**2.Почвени условия**

Релефът на региона е равнинно-хълмист и планински. В териториалния обхват попадат Старозагорското поле, части от Средна гора, южните Старопланински склонове и Казанлъшката котловина.

Основните почвени видове в Старозагорска област са канелените горски почви и смолниците. Канелените горски почви са разпостранени в ниските, хълмистите и предпланинските райони и в подножията на планините до 700 - 800 метра надморска височина. При канелените горски почви най - широко са застъпени излужените канелени горски почви, като типичните и лесевираните са по-слабо представени.

Смолниците са също твърде широко разпостранени почви. Те заемат предимно равнинните и котловинни части в Старозагорска област. Най - широко разпостранение имат изслужените смолници. Наличните почвени условия са благоприятни и подходящи за отглеждане на трайни насаждения, полски култури и етерично маслени култури на територията на областта.

**ОБЩА АГРОХАРАКТЕРИСТИКА ЗА ОБЛАСТТА**

**1.Растениевъдство**

Регионът е утвърден като един от най-големите производители на селскостопанска продукция в страната, като традиционно е застъпено отглеждането на хлебна и фуражна пшеница, ечемик, слънчоглед, царевица за зърно и силаж, грозде, технически, етерично маслени култури, някои лекарствени растения и билки.

Приоритетно място в растениевъдството заемат зърнените култури. Почвено климатичните условия и традициите дават предимство на култури като пшеница, ечемик, тритикале, ръж и овес.

Общата площ на земеделските земи в.т.ч обработваемата земя, броя на имотите и броя на землищата в област Стара Загора към 31.12.2019 г. са както следва:

|  |  |  |  |  |
| --- | --- | --- | --- | --- |
| **Община** | **Брой землища по общини** | **Обща територия на землищата в дка** | **Земеделски земи** | |
| **Обща площ в дка** | **В т.ч  обработваеми в дка** |
|
| Братя Даскалови | 23 | 482301 | 299477 | 292869 |
| Гурково | 6 | 292262 | 60635 | 34633 |
| Николаево | 4 | 96522 | 39371 | 36544 |
| Мъглиж | 11 | 388870 | 119294 | 97630 |
| Гълъбово | 11 | 347995 | 194279 | 170834 |
| Казанлък | 20 | 634782 | 236437 | 176028 |
| Опан | 13 | 257474 | 211932 | 187131 |
| Павел баня | 13 | 521124 | 145006 | 123325 |
| Раднево | 24 | 536228 | 317226 | 275462 |
| Стара Загора | 51 | 1037496 | 583668 | 497412 |
| Чирпан | 19 | 492307 | 376683 | 283408 |
| **Общо** | **195** | **5087361** | **2584008** | **2175276** |

Основните видове отглеждани култури на територията на област Стара Загора през 2019 г. са както следва:

* Зимни зърненo житни култури – пшеница, ечемик, ръж и тритикале;
* Ранни пролетни зърнени житни култури – пролетен ечемик и овес ;
* Късни пролетни зърнено житни култури – царевица за зърно, сорго и ориз;
* Технически култури – маслодаен слънчоглед, шарен слънчоглед, маслодайна рапица, лавандула, маслодайна роза, тютюн , картофи;
* Фуражни култури – царевица са силаж, люцерна;
* Зеленчуци – домати, пипер, дини, пъпеши, градински грах;
* Овощни трайни насаждения – ябълки, праскови, сливи, череши, вишни, кайсии, круши;
* Трайни насаждения от лозя – винени лозя, десертни лозя;
* Други.

|  |  |
| --- | --- |
| **Видове отглеждани култури**  **през 2019 г.** | **Площ в дка** |
| Зимни зърнени житни култури | 710802 |
| Ранни пролетни зърнени житни култури | 4740 |
| Късни пролетни зърнено житни култури | 60328 |
| Технически култури | 601821 |
| Фуражни култури | 9315 |
| Зеленчуци | 1871 |
| Овощни трайни насаждения | 13304 |
| Трайни насаждения от лозя | 15179 |
| Други | 1414 |
| **Общо** | 1418774 |

От така изложените данни е видно, че в структурата на културите с най - голямо значение имат зимните зърнени житни култури: пшеница, ечемик, ръж и тритикале, както и групата на технически култури. Пшеницата и маслодайния слънчоглед заемат значителна площ в структурата на полските земеделски култури и са с най-важно икономическо значение за областтa.

В групата на зимните зърнени култури с най-голям процент към цялата площ заета от всички зимни зърнени култури се заема от пшеницата. От втората по големина група тази на техническите култури, с най-голям процент към площта заета от всички технически култури се пада на маслодайния слънчоглед. В групата на късните пролетни зърнено житни култури с най-голямо значение е царевицата за зърно. В групата на овощните трайни насаждения с най-голям дял са черешите, като тенденцията е за увеличаване на тяхната площ.

|  |  |
| --- | --- |
| Видове отглеждани култури | Засята /плододаваща площ в дка |
| **Зимни зърнени житни култури** | **710802** |
| пшеница | 600812 |
| ечемик | 75170 |
| тритикале | 18140 |
| ръж | 16680 |
| **Ранни пролетни зърнени житни култури** | **4740** |
| овес | 4340 |
| пролетен ечемик | 400 |
| **Късни пролетни зърнено житни култури** | **60328** |
| ориз | 11843 |
| сорго | 3595 |
| царевица за зърно | 44890 |
| **Технически култури** | **601821** |
| маслодаен слънчоглед | 462002 |
| шарен слънчоглед | 300 |
| маслодайна роза | 15256 |
| лавандула | 19943 |
| тютюн | 2778 |
| картофи | 2076 |
| маслодайна рапица | 98301 |
| **Фуражни култури** | **9315** |
| царевица са силаж | 9315 |
| **Зеленчуци** | **1871** |
| домати | 965 |
| пипер | 710 |
| дини | 133 |
| пъпеши | 13 |
| градински грах | 50 |
| **Овощни трайни насаждения** | **13304** |
| ябълки, | 1438 |
| праскови | 1058 |
| сливи | 3571 |
| череши | 6739 |
| вишни | 380 |
| кайсии | 63 |
| Круши | 55 |
| **Трайни насаждения от лозя** | **15179** |
| винени | 14181 |
| десертни | 998 |
| **Други** | **1414** |
| малини | 1385 |
| ягоди | 29 |

В табличен вид е показана динамиката на посевните площи за периода 2012 - 2019 година.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Култура** | **Посевна площ в дка 2012 г.** | **Посевна площ в дка 2013 г.** | **Посевна площ в дка 2014 г.** | **Посевна площ в дка 2015 г.** | **Посевна площ в дка 2016 г.** | **Посевна площ в дка 2017 г.** | **Посевна площ в дка 2018 г.** | **Посевна площ в дка 2019 г.** |
| Маслодаен слънчоглед | 422543 | 428215 | 445339 | 451257 | 420241 | 493660 | 445579 | 462002 |
| Шарен слънчоглед | 9076 | 7220 | 1350 | 250 | 300 | 300 | 300 | 300 |
| Царевица за зърно | 64113 | 41819 | 38344 | 51878 | 49059 | 40918 | 36071 | 44890 |
| Царевица силажна | 2230 | 10290 | 10310 | 12095 | 9134 | 4560 | 7870 | 9315 |
| Картофи | 2321 | 1868.5 | 1666 | 1290 | 1276 | 1991 | 1790 | 2076 |
| Фасул | 0 | 0 | 5 | 0 | 30 | 30 | 70 | 140 |
| Ориз | 9980 | 10814 | 10732 | 12305 | 11570 | 11725 | 12800 | 11843 |
| Памук | 0 | 0 | 0 | 774 | 1548 | 8012 | 5543 | 7482 |
| Сорго | 620 | 1437 | 1271 | 3151 | 577 | 1660 | 2580 | 3595 |
| Дини | 54 | 58 | 57 | 74 | 59 | 323 | 181 | 133 |
| Пипер | 1286 | 930 | 1037 | 722 | 890 | 798 | 745 | 710 |
| Домати | 791 | 58 | 515 | 536 | 954 | 1812 | 1256 | 965 |
| Пъпеши | 13 | 21 | 13 | 1432 | 27 | 71 | 25 | 13 |
| Тютюн ориенталски | 268 | 594 | 1115 | 545 | 185 | 435 | 278 | 469 |
| Тютюн бърлей | 550 | 300 | 691 | 209 | 180 | 200 | 0 | 67 |
| Тютюн вирджиния | 8410 | 6000 | 7980 | 8710 | 6048 | 6850 | 2500 | 3407 |
| Овес | 6290 | 3460 | 3225 | 3847 | 2107 | 3535 | 4910 | 4340 |
| Пролетен ечемик | 880 | 200 | 210 | 1250 | 500 | 615 | 1400 | 400 |
| Градински грах | 1700 | 1100 | 100 | 241 | 190 | 920 | 50 | 50 |
| **Общо** | **531155** | **514384.5** | **523960** | **550566** | **504875** | **578415** | **487877** | **552197** |

Пшеницата и ечемика се отглеждат в равнинната част на областта. Общините Стара Загора, Опан, Чирпан, Раднево, Гълъбово и Братя Даскалови са най-важните зърнопроизводителни райони на хлебна пшеница и ечемик. Ръжта и тритикалето се отглеждат предимно в предпланинските райони на общините Павел баня, Казанлък и Мъглиж.

**Динамика на площите засети с есенници:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Култура** | **Засети**  **дка**  **за**  **2010/2011** | **Засети**  **дка**  **за**  **2011/2012** | **Засети**  **дка**  **за**  **2012/2013** | **Засети**  **дка**  **за**  **2013/2014** | **Засети**  **дка**  **за**  **2014/2015** | **Засети**  **дка**  **за**  **2015/2016** | **Засети**  **дка**  **за**  **2016/2017** | **Засети**  **дка**  **за**  **2017/2018** | **Засети**  **дка**  **за**  **2018/2019** | **Засети**  **дка**  **за**  **2019/2020** |
| Пшеница | 560661 | 596720 | 643468 | 609485 | 559950 | 595698 | 577791 | 601854 | 595112 | 623211 |
| Ечемик | 124516 | 148333 | 150129 | 164208 | 121576 | 97937 | 88276 | 78259 | 75170 | 86052 |
| Ръж | 14885 | 12987 | 18590 | 17217 | 12966 | 17660 | 15990 | 14790 | 16410 | 16090 |
| Тритикале | 13012 | 18975 | 29636 | 25961 | 17911 | 21020 | 23605 | 22087 | 16510 | 11830 |
| **Всичко** | **713074** | **777015** | **841823** | **816871** | **712403** | **732315** | **705662** | **716990** | **703202** | **737183** |

**Трайни насаждения - площ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Трайно насаждение** | **Плододаващи**  **2012г.** | **Плододаващи**  **2013г.** | **Плододаващи**  **2014г.** | **Плододаващи**  **2015г.** | **Плододаващи**  **2016г.** | **Плододаващи**  **2017г.** | **Плододаващи**  **2018г.** | **Плододаващи**  **2019г.** |
| Ябълки | 1554 | 1572 | 1584 | 1600 | 1624 | 1638 | 1611 | 1438 |
| Праскови | 1107 | 1136 | 1153 | 1177 | 1211 | 1216 | 1245 | 1058 |
| Сливи | 3407 | 3406 | 3285 | 3342 | 3486 | 3546 | 3732 | 3571 |
| Череши | 5889 | 5842 | 5787 | 6146 | 6195 | 6388 | 6827 | 6739 |
| Кайсии | 65 | 92 | 52 | 47 | 52 | 52 | 57 | 63 |
| Круша | 87 | 0 | 107 | 60 | 52 | 49 | 55 | 55 |
| Маслодайна роза | 12969 | 13300 | 13338 | 13342 | 13550 | 13519 | 13863 | 15256 |
| Лавандула | 17330 | 18173 | 18617 | 18756 | 17853 | 19228 | 20543 | 19943 |
| Лозя-винени | 30266 | 27821 | 25126 | 25194 | 25110 | 21885 | 19224 | 14181 |
| Лозя-десертни | 1442 | 1279 | 1108 | 1074 | 1022 | 1304 | 1203 | 998 |
| Вишни | 405 | 405 | 400 | 385 | 395 | 385 | 535 | 380 |
| **ОБЩО** | **74514** | **73026** | **70557** | **71123** | **70550** | **69210** | **68895** | **63682** |

Наблюдава се увеличаване на площите с овощни видове - ябълки, сливи и череши. Намаляват площите на трайните насаждения от круши, праскови и десертни лозя с изтекъл амортизационен срок.

Насажденията от етерично маслени култури се отглеждат на сравнително по-слабопродуктивни почви в предпланинската част на общините Павел баня, Мъглиж, Казанлък, Чирпан и Братя Даскалови. Фирмите имат собствена политика за обема на производството в зависимост търсенето на международния и вътрешен пазар. Развитието на производството на етерично маслени култури, особено на розопроизводството е с голяма перспектива, предвид конкуретноспособността на нашата страна с тази култура на европейските пазари.

**Пшеница и ечемик - добиви:**

|  |  |  |
| --- | --- | --- |
| Година | Получени добиви  от пшеница кг/дка | Получени добиви  от ечемик кг/дка |
| 2001 г. | 308 | 332 |
| 2002 г. | 297 | 319 |
| 2003 г. | 278 | 189 |
| 2004 г. | 327 | 287 |
| 2005 г. | 290 | 262 |
| 2006 г | 307 | 265 |
| 2007 г. | 251 | 266 |
| 2008 г. | 374 | 361 |
| 2009 г. | 280 | 307 |
| 2010 г. | 300 | 314 |
| 2011 г. | 349 | 349 |
| 2012 г. | 350 | 232 |
| 2013 г. | 360 | 376 |
| 2014 г. | 418 | 420 |
| 2015 г. | 364 | 330 |
| 2016 г. | 418 | 396 |
| 2017 г. | 437 | 419 |
| 2018 г. | 446 | 440 |
| 2019 г. | 434 | 414 |

**Получените добиви при ръжта, тритикалето и маслодайната рапица са както следва:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Култура** | **2012 г.** | **2013 г.** | **2014 г.** | **2015 г** | **2016 г.** | **2017 г.** | **2018 г.** | **2019 г.** |
| Ръж | 196 | 218 | 220 | 215 | 217 | 266 | 199 | 228 |
| Тритикале | 198 | 262 | 310 | 246 | 282 | 298 | 278 | 270 |
| Маслодайна рапица | 173 | 164 | 280 | 216 | 279 | 160 | 227 | 229 |

**От икономическите важни пролетните култури са получени следните добиви:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Култура | Получен  среден  добив  кг/дка  2012  година | Получен  среден  добив  кг/дка  2013  година | Получен  среден  добив  кг/дка  2014  година | Получен  среден  добив  кг/дка  2015  година | Получен  среден  добив  кг/дка  2016  година | Получен  среден  добив  кг/дка  2017  година | Получен  среден  добив  кг/дка  2018  година | Получен  среден  добив  кг/дка  2019  година |
| Маслодаен слънчоглед | 134 | 175 | 197 | 227 | 180 | 194 | 213 | 204 |
| Царевица за зърно | 191 | 410 | 536 | 402 | 400 | 416 | 596 | 536 |
| Царевица силажна | 1203 | 325 | 2789 | 1927 | 1391 | 1685 | 2118 | 2024 |
| Картофи | 1172 | 1161 | 1080 | 1366 | 1057 | 1335 | 1326 | 1737 |
| Фуражен грах | 0 | 0 | 200 | 247 | 188 | 239 | 158 | 215 |
| Фасул | 0 | 0 | 110 | 0 | 87 | 155 | 126 | 109 |
| Ориз | 906 | 395 | 400 | 446 | 498 | 400 | 504 | 542 |
| Памук | 0 | 120 | 0 | 72 | 82 | 92 | 94 | 121 |
| Сорго | 37 | 305 | 126 | 247 | 220 | 176 | 330 | 214 |
| Пипер | 1194 | 1640 | 1517 | 2408 | 2236 | 2220 | 950 | 3138 |
| Домати | 1014 | 1557 | 1596 | 1739 | 1892 | 2401 | 852 | 2611 |
| Тютюн ориенталски | 74 | 127 | 188 | 120 | 220 | 143 | 438 | 608 |
| Тютюн бърлей | 195 | 190 | 170 | 100 | 190 | 200 | 0 | 160 |
| Тютюн вирджиния | 188 | 193 | 156 | 103 | 210 | 190 | 142 | 162 |
| Овес | 156 | 107 | 160 | 123 | 176 | 220 | 157 | 174 |
| Пролетен ечемик | 220 | 200 | 281 | 225 | 300 | 265 | 220 | 285 |
| Градински грах | 150 | 150 | 120 | 401 | 115 | 224 | 150 | 250 |

**Добиви от трайни насаждения:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Трайни насажденя | Добив  кг/дка  2012г. | Добив  кг/дка  2013г. | Добив  кг/дка  2014г. | Добив  кг/дка  2015г. | Добив  кг/дка  2016г. | Добив  кг/дка  2017г. | Добив  кг/дка  2018г. | Добив  кг/дка  2019г. |
| Ябълки | 379 | 445 | 539 | 610 | 425 | 298 | 544 | 683 |
| Праскови | 403 | 493 | 500 | 659 | 489 | 496 | 358 | 634 |
| Сливи | 419 | 492 | 390 | 505 | 638 | 379 | 515 | 571 |
| Череши | 289 | 372 | 400 | 578 | 549 | 462 | 622 | 462 |
| Кайсии | 208 | 206 | 381 | 168 | 222 | 201 | 171 | 302 |
| Круши | 203 | 259 | 1260 | 964 | 272 | 216 | 923 | 628 |
| Маслодайна роза | 290 | 283 | 341 | 204 | 266 | 280 | 369 | 294 |
| Лавандула | 191 | 243 | 285 | 321 | 271 | 290 | 266 | 388 |
| Лозя-винени | 349 | 439 | 223 | 458 | 375 | 366 | 392 | 393 |
| Лозя-десертни | 401 | 320 | 172 | 506 | 325 | 241 | 357 | 389 |
| Вишни | 317 | 369 | 390 | 295 | 348 | 396 | 404 | 288 |

***Основни проблеми в растениевъдството***:

* Намаляване числеността на населението в селските райони и влошаване възрастовата му структура.
* Наличие на пустеещи земеделски земи, които изискват за увеличаване на почвеното плодородие значителни разходи за внасяне на основни минерални фосфорни, калиеви и азотни торове .
* Неправилен сеитбооборот поради ограничаване в отглеждането на предимно есенни житни култури и маслодаен слънчоглед.
* Ниски изкупни цени на селскостопанската продукция .
* Остаряла маточна база – в голямата си част с изтекъл амортизационен срок.
* Изтекъл срок на експлоатация на значителна част от плододаващите трайни насаждения.

**СТРУКТУРА НА ОД "ЗЕМЕДЕЛИЕ"- СТАРА ЗАГОРА**

**Директор**

**Главен секретар**

**Директор на дирекция АПФСДЧР**

**Директор на ГД ”Аграрно развитие"**

**Началник ОСЗ**

Главен експерт

Старши експерт

Младши експерт

Главен инспектор

Главен счетоводител

Главен юрисконсулт

Старши счетоводител

Системен администратор

Старши експерт

Главен експерт

Старши експерт

Младши експерт

Главен специалист

Младши експерт

Изпълнител

1. **Дирекция "АПФСДЧР"**

* Приема, регистрира, разпределя входящата служебна кореспонденция, извежда и изпраща изходящата кореспонденция. Звената за административно обслужване ежедневно приемат документи,които регистрират със съответен индекс. Звената за административно обслужване са ясно обозначени и работят с гъвкаво работно време, съгласно чл.10 от Наредбата за административното обслужване;
* Систематизира и съхранява документи и материали в съответствие със Закона за Националния архивен фонд, Наредбата за реда за организирането, обработването, експертизата, съхраняването и използването на документите в учрежденските архиви на държавните и общинските институции и утвърдените от Отдел "Държавен архив'" - Стара Загора Вътрешни правила за дейността на учрежденския архив;
* Оказва правна помощ за законосъобразното осъществяване на правомощията на директора на областната дирекция, осъществява процесуалното представителство пред органите на съдебната власт, изразява становища и разработва предложения за решаване на правни проблеми, свързани с функциите на областната дирекция;
* Образува, води и съхранява служебните и трудовите досиета на служителите, издава и заверява служебни и трудови книжки и удостоверения за служебен и трудов стаж;
* Разработва длъжностно и поименно разписание на длъжностите в администрацията и изготвя съответните документи по назначаването, преназначаването и освобождаването на служителите съгласно действащото законодателство;
* Осъществява финансово-счетоводното обслужване на областната дирекция в съответствие с разпоредбите на Закона за счетоводство и други нормативни актове;
* Подготвя предложения по проектобюджета и бюджета на областната дирекция, включително и за капиталови разходи;
* Извършва счетоводното отчитане на приходите и разходите по пълна бюджетна класификация по счетоводни сметки от сметкоплана на бюджетните предприятия;
* Изготвя месечни, тримесечни и годишни отчети за касовото изпълнение на бюджетните и извънбюджетните сметки и фондове, годишен финансов отчет и баланс;
* Отговаря за функционирането на системата за двойния подпис;
* Управлява имотите и вещите - държавна собственост, предоставени за нуждите на областната дирекция, води регистър за предоставените имоти - държавна собственост, и организира материално-техническото снабдяване;
* Контролира и анализира разходването на предоставените бюджетни и други средства, както и събирането и трансфера на приходите.

Разходите за издръжка в ОД „Земеделие” - Стара Загора са извършени при спазването на принципите за законосъобразност, добро финансово управление и прозрачност. Ръководството на ОД “Земеделие” - Стара Загора е предприело мерки за ограничаване на неоправданите разходи.

Приоритетно се инициират платежни нареждания за разходите за ел.енергия, телефонни и пощенски услуги, горива и абонаментните договори за поддръжка на програмните продукти, охрана, интернет и др, отговарящи на плащанията по каса и СЕБРА.

**Поддържане на електронната страница на ОД "Земеделие" - Стара Загора**

Официалния сайт на Областна Дирекция "Земеделие" - Стара Загора **http://www.mzh.government.bg/ODZ-Stzagora/bg/Home.aspx** се обновява своевременно с актуални документи, дейности и информация. Има препратки с активни линкове към МЗХГ, ДФЗ и други важни за земеделските стопани информационни сайтове. Публикувани са всички нормативни документи – закони, подзаконови актове, наредби и правилници, като се актуализират своевременнно след промените в тях. На страницата се обявяват и индивидуалните административни актове на дирекцията, касаещи права и интереси на заинтересовани лица. Като съобщения и обяви се поднася информация и за предстоящи конкурси, търгове и други. Публикувана е информация за структурата на дирекцията, Хартата на клиента и стандартите за административно обслужване, и образците на заявленията към тях.

**Поддържане на електронната система за документооборот**

Областна дирекция „Земеделие“ Стара Загора работи със автоматизирана система за документооборот, чрез която по електронен път се придвижват документи между Дирекцията и териториалните звена. Комуникацията с Министертсво на земеделието, храните и горите и други държавни институции се осъществява чрез Системата за електронен обмен на съобщения (СЕОС).

**2. Главна дирекция "Аграрно развитие"**

На подчинение на ГД "Аграрно развитие" са девет Общински скужби по земеделие /ОСЗ/ на територията на областта - ОСЗ Стара Загора, ОСЗ Казанлък, ОСЗ Мъглиж /включва общините Мъглиж, Николаево и Гурково/, ОСЗ Павел баня, ОСЗ Чирпан, ОСЗ Братя Даскалови, ОСЗ Опан, ОСЗ Раднево и ОСЗ Гълъбово и 14 експерти в ОД "Земеделие" - Стара Загора.

**2.1. Дейности на ОСЗ през 2019 г.**

* **Предоставя административни услуги, съгласно Наредба № 49 от 2004 г. за поддържане на картата на възстановената собственост;**

**Сравка за брой извършени административни услуги от ОСЗ през 2019 г., таксувани по Тарифата за таксите, събирани от органите по поземлена собственост**

|  |  |  |
| --- | --- | --- |
|  | Административна услуга | Брой за 2019 г. |
| 1 | Предоставяне на достъп до обществена информация | 0 |
| 2 | Въвеждане на промени в регистъра на собствениците и в регистъра на имотите | 0 |
| 3 | Изготвяне на скица на имот | 0 |
| 4 | Издаване на удостоверение за характеристики на имоти, необходими за определяне на данъчната им оценка | 0 |
| 5 | Презаверяване на скици, от издаването на които са изтекли 6 м. | 0 |
| 6 | Предоставяне на баланс по характеристики | 0 |
| 7 | Заверяване на издадена скица на имот и/или копие от картата на масивите за ползване | 0 |
| 8 | Изработване на копие от карта или нейна част | 0 |
| 9 | Издаване на удостоверение за реституционни претенции | 35 |
| 10 | Изработване на скица-проект за делба, разделяне или обединяване на имоти | 0 |
| 11 | Изготвяне на трасировъчен карнет на масив за ползване | 0 |
| 12 | Трасиране и/или заснемане и координиране границите на имотите | 0 |
| 13 | Издаване партида на имот | 58 |
| 14 | Справка за налична информация от регистъра за масив | 0 |
| 15 | Справка за налична информация от регистъра на собствениците | 0 |
| 16 | Издаване на препис от решение на поземлена комисия или Общинска служба по земеделие | 2 310 |
| 35 | Издаване на удостоверение за идентичност на имот | 25 |
| 17 | Установяване на промяна в начина на трайно ползване на имот | 384 |
| 18 | Предоставяне на данни по характеристики | 0 |
| 19 | Издаване на удостоверение за предоставени данни за нанесени обекти в картата на възстановената собственост | 0 |
| 20 | Съгласуване на подробни устройствени планове на инфраструктурни обекти | 0 |
| 21 | Заснемане и координиране на трайни насъждения | 0 |
| 22 | Предоставяне на координати (X,Y) на точки от опорната мрежа с репераж | 0 |
| 23 | Изработване на копие от трасировъчен карнет на имот | 0 |
| 24 | Издаване на разрешение за бракуване на трайни насаждения с неизтекъл/ изтекъл срок на амортизация | 3 |
| 25 | Регистриране на договори за аренда и наем, и издаване на талон за регистрация | 12803 |
| 26 | Регистрация на развъдни ферми и стопанства за чистопороден и хибриден разплоден материал при свине и птици | 8 |
| 27 | Регистрация на земеделски стопани | 3608 |
| 28 | Въвеждане и/или предоставяне на координати (х,у) на гранични точки на имот | 0 |
| 29 | Издаване на удостоверение за осигурителен доход (УП 2) | 0 |
| 30 | Издаване на удостоверение за осигурителен стаж (УП 3) | 0 |
| 31 | Издаване на акт за категоризиране на земеделски земи | 134 |
| 32 | Издаване на решение за промяна предназначението на земеделски земи за неземеделски нужди с площ до 50 дка | 55 |
| 33 | Заснемане на сгради и съоръжения в стопански дворове | 0 |
| 34 | Съвместяване с картата на възстановената собственост на проекти на обекти, предоставени в цифров вид (ZEM формат) | 0 |
| 35 | Оцифряване на палцеларен план на стопански двор | 0 |
| 36 | Преработване на парцеларен план на стопански двор | 0 |
| 37 | Заверяване на оценки на земеделски земи, извършени по реда на Наредбата за реда за определяне на цени на земеделски земи | 0 |
| 38 | Проверка и контрол при съвместяване с картата на възстановената собственост на местоположението и предназначение на сградите и съоръженията в парцеларни планове | 0 |
| 39 | Изработване и преработване на план на новообразуваните имоти | 0 |
| 40 | Изработване и преработване на план на новообразуваните имоти | 0 |
| 41 | Регистриране на заявления за подпомагане на земеделски стопани по схемите за директни плащания | 2897 |
| 42 | Извършване на технически прегледи на земеделската и горска техника, превозните средства и машините за земни работи | 6024 |
| 43 | Регистрация на земеделската и горска техника, превозните средства и машините за земни работи | 1818 |
| 44 | Издаване на удостоверение за вписване в базата данни на нов обект за съхранение на зърно | 6 |
| 45 | Издаване на становище за строителство в земеделските земи без промяна на предназначението им | 25 |
| 46 | Издаване на разрешение за изкупуване на суров тютюн | 1 |
| 47 | Регистрация на тютюнопроизводители | 6 |
| 48 | Регистрация на племенни и репродуктивни пчелини за производство на елитни и племенни пчелни майки и отводки (рояци) | 4 |
| 49 | Регистрация на производителите на бубено семе | 0 |

* **Регистрация на земеделски стопани в ИСАК по схеми и мерки за подпомагане**

Проведено бе обучение и изпит на служителите чрез поставяне на практически задачи в ИСАК, след което попълваха тест за оценка на усвояването на теорията във връзка с подаване заявленията по схемите и мерки по директни плащания.

По време на Кампания директни плащания 2019 г. се регистрираха 3537 броя бенефициенти за областта по схемите и мерките за подпомагане. Приема на заявления за подпомагане приключи в срок.

**Справка за брой подадени заявления по общински служби за 2019 г.**

|  |  |
| --- | --- |
| Общинска служба по земеделие | Брой регистрирани заявления по схеми и мерки за директни плащания |
| Стара Загора | 193 |
| Казанлък | 243 |
| Чирпан | 162 |
| Раднево | 627 |
| Гълъбово | 287 |
| Мъглиж | 224 |
| Павел баня | 365 |
| Братя Даскалови | 266 |
| Опан | 1170 |
| **ОБЩО:** | **3537** |

* **Теренни проверки**

Общинските служби по земеделие извършваха проверки на физически блокове относно коректността на създадения от МЗХГ специализиран слой "Площи, допустими за подпомагане". Броят физически блокове за област Стара Загора бе 703. Срокът, определен от МЗХГ за приключване на теренни проверките бе спазен.

* ОСЗ изпълнява задълженията си като орган по поземлената собственост, произтичащи от нормативната уредба;
* Общинските служби по земеделие подпомагат дейността на службата по геодезия, картография и кадастър;
* Провежда периодични, частични или пълни полски обследвания на посевите и насажденията със земеделски култури за установяване моментното им състояние съобразно агроклиматичните условия;
* Извършва проверки и издава констативни протоколи за установяване на щети вследствие на природни бедствия или неблагоприятни климатични условия;
* Събира оперативна статистическа информация, която предава в ОД "Земеделие" за обобщаване;
* Приема декларации по чл.69 от ППЗСПЗЗ и заявления за участие в споразумение по чл.70 от ППЗСПЗЗ в сроковете определени в нормативната уредба;
* Съдейства за сключване на споразумения за ползване между собствениците и/или ползвателите по реда на чл. 37в ЗСПЗЗ.

През 2019 г. са сключени 198 */сто деветдесет и осем/* броя доброволни споразумения и са одобрени са 4 /*четири*/ броя служебни разпределения на масиви за ползване на земеделски земи между собственици и/или ползватели на земеделски земи.

|  |  |  |  |  |  |
| --- | --- | --- | --- | --- | --- |
| **Общинска служба по земеделие (ОСЗ)** | **Брой землища в ОСЗ** | **Брой землища със споразумения/**  **разпределения** | **Брой споразумения/**  **разпределения** | **Обща площ (дка) на земите, включени в**  **споразумения/**  **разпределения** | **Обща площ (дка) на полските пътища, предоставени за ползване със заповеди на директора на ОДЗ** |
| Чирпан | 19 | 19 | 21 | 249485,571 |  |
| Мъглиж | 21 | 14 | 21 | 88305,633 |  |
| Гълъбово | 11 | 10 | 10 | 114556,921 |  |
| Казанлък | 20 | 19 | 22 | 93640,345 |  |
| Опан | 13 | 13 | 13 | 169616,330 |  |
| Раднево | 24 | 24 | 24 | 263789,987 |  |
| Братя Даскалови | 23 | 23 | 24 | 181068,593 |  |
| Стара Загора | 51 | 49 | 49 | 342312,620 | 4927.66 |
| Павел баня | 13 | 12 | 18 | 43554,187 |  |
| **Общо за областта:** | **195** | **183** | **202** | **1546330,187** | **4927.66** |

През 2019 г. е сключено и 1 /едно/ споразумение за създаване на масиви за ползване на пасища – в землището на с. Турия, общ. Павел баня, с общо разпределена площ в размер на **218.680** **дка**.

* Поддържа регистър на договорите за аренда по реда на Наредба № 6 от 2000 г. за условията и реда за регистрация на договорите за аренда в поземлените комисии;
* Извършва проверки за състоянието и ползването на земите от Държавния поземлен фонд на територията на областта.

През 2019 г. са извършени две проверки на земите от ДПФ - до 31 май и до 30 ноември и е информирана ОД "Земеделие" - Стара Загора за състоянието и ползването им.

* Извършва проверки по жалби и сигнали на физически и юридически лица и изготвя отговори и/или становища по тях;
* Заверява анкетни карти и формуляри необходими за регистрацията на земеделските стопани, води входящ дневник и съхранява копия на документите.

**2.2. Регистрация на земеделските стопани**

Регистърът на земеделските стопани е база данни, изградена съгласно Наредба № 3 от 29.01.1999 год. на МЗХГ, за създаване и поддържане на регистър на земеделските стопани. Предназначението на програмата на регистъра е въвеждане на данни за текущата стопанска година и събиране на информация за отглежданите култури и заетите с тях площи, както и за отглежданите животни, на база подадените от земеделските стопани анкетни карти и формуляри.

Чрез събраната информация за дейността на земеделските стопани се извършва контрол върху ползването на земеделските земи, определят се схемите за директните плащания, осъществява се подпомагането на земеделските стопани и развитието на селските райони.

При постъпили заявления от страна на Данъчна служба, НАП, Районен съд, Окръжен съд, Социални грижи, частни съдебни изпълнители и други за информация от областния регистър на земеделските стопани, се поддава такава след разрешение от директора на ОДЗ, който е упълномощено лице от Министъра на земеделието, храните и горите в изпълнение на чл. 18, ал. 5 от Наредба № 3.

Всеки месец ОД ”Земеделие” Стара Загора изпраща списък на регистрираните като земеделски стопани - физически лица до Бюрата по труда в съответните общини.

Поради промяна на обстоятелствата и на основание чл. 11, ал. 2 и 3 от Наредба № 3 от 1999 година в ОД ”Земеделие” през стоп. 2018-2019 г. са извършени 270 бр. актуализации.

|  |  |  |  |  |
| --- | --- | --- | --- | --- |
| Отчетен период | Брой на регистрираните ЗС по Наредба 3/1999г. | | | |
| Общо регистрирани | в т.ч.ново регистрирани | в т.ч. пререгистрирани | Отписани |
| Стоп. год. 2012/2013 | 3736 | 670 | 3032 | 34 |
| Стоп. год. 2013/2014 | 3657 | 680 | 2977 | 74 |
| Стоп. год. 2014-2015 | 3985 | 659 | 3326 | 64 |
| Стоп. год. 2015-2016 | 4058 | 508 | 3514 | 36 |
| Стоп. год. 2016-2017 | 3910 | 307 | 3603 | 53 |
| Стоп. год. 2017-2018 | 3757 | 214 | 3514 | 29 |
| **Стоп. год. 2018-2019** | **3608** | **205** | **3403** | **42** |

Регистрацията дава възможност на земеделските стопани да кандидатстват за предоставяне на финансова помощ по различни мерки от Програмата за развитие на селските райони, за усвояване на целеви кредити и субсидии от ДФ ”Земеделие.

**2.3. Баланс на земите от Държавния поземлен фонд на територията на областта**

За област Стара Загора общият размер на земеделските земи от държавния поземлен фонд към 31.12.2019 г. е 43067.920 дка, в т.ч 702.084 дка земеделски земи по § 12а от ПЗР на ЗСПЗЗ. Предлагането под наем или аренда на свободните земеделски земи е извършвано съгласно законовите и нормативните разпоредби.

За стопанската 2018/2019 година площта на ползваните земеделски земи от ДПФ е общо 29686,523 дка, в т. ч. предоставени по реда на чл.24, ал.2 от ЗСПЗЗ – 9195,060 дка, на основание сключени едногодишни договори – 5598.181 дка, на основание сключени дългосрочни договори – 14647.829 дка, на основание Договор за учредяване право на ползване № РД 53-1/15.01.2019 г. за срок до 5 години, считано от датата на сключване на договора - 216.854 дка и ползвани без правно основание – 28,599 дка /табл.1/.

Таблица № 1

|  |  |  |  |  |  |  |  |
| --- | --- | --- | --- | --- | --- | --- | --- |
| **Община** | **Обща площ земеделски земи от ДПФ** | **Предоставени по реда на чл.24, ал.2 от ЗСПЗЗ** | **Сключени едногодишни договори за стопанската 2018/2019 г.** | | **Действащи дългосрочни договори за стопанската 2018/2019 г.** | | **Земеделски земи ползвани неправомерно - 2018/2019 г.** |
| **площ** | **бр.** | **площ** | **бр.** | **площ** | **площ** |
| **дка** | **дка** | **дка** | **дка** |
| Братя Даскалови | 254.380 | 0 | 2 | 18.776 | 9 | 161.661 | 0 |
| Гурково | 2011.254 | 0 | 1 | 132.736 | 1 | 216.537 | 0 |
| Гълъбово | 6388.939 | 215.135 | 4 | 175.988 | 14 | 5276.797 | 0 |
| Казанлък | 13719.891 | 1222.927 | 13 | 3508.740 | 10 | 5682.956 | 3.700 |
| Мъглиж | 6837.499 | 375.888 | 2 | 283.509 | 1 | 332.000 | 1.246 |
| Николаево | 2.249 | 0 | 0 | 0 | 0 | 0 | 0 |
| Опан | 1155.940 | 422.150 | 0 | 0 | 16 | 476.038 | 0 |
| Павел баня | 1821.44 | 49.337 | 3 | 715.925 | 1 | 523.887 | 0 |
| Раднево | 2121.886 | 751.983 | 2 | 30.764 | 24 | 1196.955 | 21.123 |
| Стара Загора | 4077.079 | 3133.810 | 1 | 5.040 | 16 | 668.460 | 1.000 |
| Чирпан | 4679.652 | 3023.830 | 5 | 726.703 | 5 | 112.538 | 1.530 |
| **общо за общината:** | **43070.209** | **9195.060** | **33** | **5598.181** | **97** | **14647.829** | **28.599** |

В резултат на извършените от общинските служби по земеделие проверки за състоянието и ползването на земите от ДПФ на територията на област Стара Загора, в изпълнение на чл.47, ал.8 от ППЗСПЗЗ, за стопанската 2018/2019 г. е констатирано неправомерно ползване на 28.599 дка земеделска земя от ДПФ в 9 бр. имоти. Издадени са 10 бр. заповеди на основание чл. 34, ал. 8 от ЗСПЗЗ за изземване на 28.599 дка, в изпълнение на които по сметка на МЗХ са постъпили 1835.17 лв.

**2.4. Отдаване под наем или аренда на земеделски земи от ДПФ чрез търг**

През 2019 г. са проведени две тръжни сесии на търг с тайно наддаване за отдаване под наем или аренда на земеделски земи от ДПФ стопанската 2019/2020 г., в изпълнение на заповед № РД 46-161 от 21.03.2019 г. на министъра на земеделието, храните и горите. В тръжна сесия № 1, проведена на 31.07.2019 г., са постъпили 25 бр. документи за участие, спечелени са 59 бр. имоти с обща площ 3336,658 дка, сключени 2 бр. договори за едногодишно ползване под наем на 4 бр. имоти с обща площ 1294,400 дка и 17 бр. дългосрочни договори за отглеждане на едногодишни полски култури и за отглеждане на многогодишни фуражни култури - житни, бобови и техните смеси и договорите, за 50 бр. имоти с обща площ 1200,123 дка. За 4 бр. имоти с обща площ 828,140 дка е сключен договор за наем за срок до произнасяне по жалбата с влязло в сила решение, съгласно чл.47ч от ППЗСПЗЗ. В тръжна сесия № 2, проведена на 18.11.2018 г., са постъпили 2 бр. документи за участие, спечелени са 2 бр. имоти с обща площ 26,032 дка, за които са сключен договор за аренда за отглеждане на едногодишни полски култури за 20,992 дка и договор за едногодишно ползване под наем за 5,040 дка.

По искане на ползватели на масиви за ползване, за земи от ДПФ които попадат в тях, за стопанската 2019/2020 г. са сключени 33 бр. договори за наем за едногодишно ползване по реда на чл.37в, ал. 10 от ЗСПЗЗ за имоти и части от имоти с обща 341,335 дка.

Към 31.12.2019 г. размерът на предоставените за ползване земеделски земи с договори за наем или аренда е 19141,37 дка при обща годишна наемна/арендна вноска в размер на 424489,32 лв., разпределението на които по общини е посочено в таблица № 2:

Таблица № 2

|  |  |  |  |  |  |  |
| --- | --- | --- | --- | --- | --- | --- |
| **Община** | **Общ размер на земеделските земи от ДПФ** | **Предоставени земеделски земи от ДПФ, към 31.12.2019 г.** | | | | |
| **С договори под наем и аренда, в т.ч. за:** | | | | **Със заповеди по реда на чл. 24, ал. 2 и 24б от ЗСПЗЗ** |
| **едногодишни полски култури** | **тр. насаждения** | **ливади** | **пасища, мери, пасища с храсти** |
| **площ (дка)** | **дка** | **дка** | **дка** | **дка** | **дка** |
| 1 | 2 | 3 | 5 | 7 | 9 | 11 |
| Братя Даскалови | 254.380 | 196.339 | 3.499 | 0 | 0 | 0 |
| Гурково | 2011.254 | 0 | 0 | 0 | 349.273 | 0 |
| Гълъбово | 6388.939 | 4827.746 | 0 | 0 | 140.004 | 215.135 |
| Казанлък | 13718.885 | 151.103 | 176.978 | 0 | 7094.303 | 1222.927 |
| Мъглиж | 6837.499 | 3.700 | 0 | 0 | 476.267 | 375.888 |
| Николаево | 2.249 | 0 | 0 | 0 | 0 | 0 |
| Опан | 1155.940 | 465.444 | 0 | 0 | 0 | 422.15 |
| Павел баня | 1821.44 | 1.442 | 0 | 0 | 773.649 | 49.337 |
| Раднево | 2121.886 | 1216.838 | 0 | 10.039 | 0 | 751.983 |
| Стара Загора | 4075.796 | 562.464 | 111.036 | 0 | 0 | 3133.810 |
| Чирпан | 4679.652 | 212.982 | 0 | 0 | 0.000 | 3023.83 |
| **Общо за областта:** | **43067.920** | **7638.058** | **291.513** | **10.039** | **8833.496** | **9195.060** |

В резултат на проведена процедура по чл.37и, ал.10 от ЗСПЗЗ от свободните пасища, мери и ливади от държавния поземлен фонд за стопанската 2019/2020 г. са разпределени 1593,440 дка, за които са сключени 3 бр. договори за ползване под наем за срок от 5 стопански години. Останалите свободни имоти са обявени на търг по реда на чл.37и, ал.13 и ал. 14 от ЗСПЗЗ за предоставяне за ползване за срок от една стопанска година. На проведената на 20.09.2019 г. тръжна сесия са постъпили 4 бр. документи за участие, спечелени са 6 бр. имоти с обща площ 1111,936 дка и са сключени 5 бр. договори за едногодишно ползване под наем на земи от ДПФ за отглеждане на пасища и мери. На проведената на 14.11.2019 г. тръжна сесия са постъпили 4 бр. документи за участие, спечелени са 9 бр. имоти с обща площ 2368,264 дка, и са сключени 4 бр. договори за едногодишно ползване под наем на земи от ДПФ за отглеждане на пасища и мери.

Към 31.12.2019 г. не е изплатена дължимата годишна арендна вноска по 2 бр. договор за аренда за ползване земеделски земи от ДПФ в размер на 1141,84 лв. Предприети са действия по събиране на дължимата сума в размер на 51878,42 лв. по 2 бр. договор за аренда, прекратени на 21.08.2018 г. поради неизплащане на дължимите арендни вноски, като за 40989,85 лв. са заведени изпълнителни дела.

Базата данни на информационната система «Регистър на ДПФ» (Електронен регистър на имоти от ДПФ) е актуализирана по отношение договори за отдаване под наем/аренда, извършени плащания, актуално състояние на имота към момента на проверката по чл.47, ал. 8 от ППЗСПЗЗ, за имоти от държавния поземлен фонд.

**2.5. Процедури по реда на чл. 27, ал. 6 от ЗСПЗЗ**

През 2019 г. в Областна дирекция “Земеделие” гр. Стара Загора са постъпили общо 10 броя преписки по реда на чл. 27, ал. 6 от ЗСПЗЗ за закупуване на прилежащи площи към сгради и съоръжения от имуществото на организациите по § 12 от ПЗР на ЗСПЗЗ.

През периода в МЗХГ са изпратени 15 бр. предложения за издаване на заповеди по чл. 45а, ал. 2 от ППЗСПЗЗ. Издадени са 14 бр. заповеди на основание чл. 45а, ал. 2, 3 и 4 от ППЗСПЗЗ. През 2019 г. са сключени общо 14 бр. писмени договори за покупко-продажба на недвижими имоти частна държавна собственост с обща площ 53.922 дка и стойност на земята – 154 379.28 лв. /таблица № 3/

Таблица № 3

|  |  |  |  |  |  |  |
| --- | --- | --- | --- | --- | --- | --- |
| Година | Брой договори | Площ на имотите по договорите дка | Цена на имотите по договорите | | | Дължима сума по §17, ал. 3 от ПЗР на ЗСПЗЗ, в лева |
| с ПКБ | в лева | Общо |
| 2019 | 14 | 53.922 | 66,216.20 | 88,163.08 | 154,379.28 | 41,117.52 |

**2.6. Търгове за продажба на земите по чл. 27, ал. 8 и ал. 9 ЗСПЗЗ по реда на глава четвърта "а", раздел II от ППЗСПЗЗ**

През 2019 г. са проведени две тръжни процедури и са сключени 15 броя договори за покупко-продажба на свободни, негодни за земеделско ползване имоти в стопански дворове на територията на област Стара Загора. Проведена е една тръжна процедура и е сключен 1 договор за покупко-продажба на земеделска земя - частна държавна собственост по § 12а от ПЗР на ЗСПЗЗ. Общата площ на продадените през 2019 г. имоти е 66,645 дка на стойност 361162,15 лв.

**2.7. Бракуване на трайни насаждения с изтекъл и неизтекъл срок на амортизация**

През 2019 г. постъпиха 4 заявления за бракуване на трайни насаждения с изтекъл срок на амортизация. На три от тях бе разрешено бракуване за имоти в землищата на с. Кирилово, с. Елхово и град Стара Загора.

**2.8. Издадаване на Актове за категоризация на земеделски земи**

Издадени са 134 броя актове за категоризация по Наредбата за категоризация на земеделските земи при промяна на тяхното предназначение.

**2.9. Промяна предназначението на земеделските земи**

Постановените решения на комисията по чл.17, ал.1,т.1 от Закона за опазване на земеделските земи е както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **СПРАВКА за постановени решения на Комисията по чл.17, ал.1, т.1 от ЗОЗЗ към ОД "Земеделие" гр. Стара Загора** | | | | | | | | |
|  |  |  |  |  |  |  |  |  |
| **Година** | **Постановени решения за промяна предназначението** | **Площ на земята с постановени решения** | **Постановени такси по чл.30 ЗОЗЗ** | **Влезли в сила решения** | **Площ на земите с влезли в сила решения** | **Заплатени такси по чл.30, ал.1 ЗОЗЗ** | **Заплатени такси по чл.30, ал.2 ЗОЗЗ** | **Преобладаващ вид на обектите** |
|  | **броя** | **кв.м** | **лв** | **бр.** | **кв.м** | **лв** | **лв** |  |
| **1** | **2** | **3** | **4** | **5** | **6** | **7** | **8** | **9** |
| **2019** | 55 | 189558 | 105793,50 | 52 | 188355 | 103567,15 | 352,00 | жилищни и вилни сгради |

През 2019 г. са съставени четири акта за нарушения по ЗОЗЗ.

**2.10. Становища по Наредба № 19/25.10.2012 г. за строителство в земеделските земи без промяна на предназначението им**

През 2019 г. в Областна дирекция „Земеделие” - Стара Загора са издадени двадесет и пет положителни становища относно строителство в земеделски земи без промяна на предназначението им.

**2.11. Регистри**

В Областна дирекция “Земеделие”- Стара Загора са създадени и се поддържат регистри по чл. 15 от Закона за животновъдството. С подзаконови нормативни документи, са определени правилата за производство и търговия с чистопороден и хибриден материал при свине, зайци и птици и се поддържа регистрацията на фермите с такава дейност.

Съгласно Наредба № 22/14.05.2004 г. за правилата за производство и търговия с чистопороден и хибриден разплоден материал при птици и реда за водене на регистър, в ОД ”Земеделие” Стара Загора, са регистрирани пет ферми.

Съгласно Наредба № 30/09.07.2004 г. за правилата за производство и търговия с чистопороден и хибриден разплоден материал при свине и реда за водене на регистър в ОД ”Земеделие” Стара Загора са регистрирани четири ферми.

Съгласно Наредба №7/20.03.2007 г. за правилата за производство и търговия с чистопороден и хибриден разплоден материал при зайци и реда за водене на регистър, няма регистрирани развъдни ферми и стопанства.

По изпълнение на Закона за пчеларството, в ОД “Земеделие” Стара Загора се регистрират племенни и репродуктивни пчелини за производство на елитни и племенни пчелни майки и отводки (рояци). Регистрацията и воденето на регистъра се извършват съгласно Наредба № 47/11.11.2003 г., издадена на основание чл.19, ал.1 от Закона за пчеларството. На територията на област Стара Загора има четири регистрирани пчелина- животновъдни обекти за производство на племенни пчелни майки и отводки (рояци). Регистрите се поддържат и допълват, като информацията от тях се изпраща в МЗХГ при всяка актуализация или при поискване.

**2.12. Хидромелиорации**

Съгласно Договор № 50-43/03.04.2014 г. и Допълнително споразумение към същия от 15.06.2015 г., Министерстовото на земеделието, храните и горите възлага на “Напоителни системи” ЕАД да изпълнява обществена услуга за защита от вредното въздействие на водите /ОПВВВ/, експлоатация и поддръжка на водностопански системи и съоръжения – публична държавна собственост /ПДС/, съгласно чл.13, ал.1, т.3. от Закона за водите.

Дружеството ежемесечно представя на Областна дирекция „Земеделие”- Стара Загора за съгласуване направени разходи по поддръжка на (обекти за предпазване от вредното влияние на водите) ОПВВВ.

**Дружеството е изпълнило със собствени средства СМР за подръжка на ОПВВВ на следните обекти:**

1. Почистване на отводнителен канал С-38, С-8 и С-9 /L=4610/, землище село Черганово, община Казанлък, област Стара Загора;

2. Извличане на паднали сухи дървета от кюнето на река Сютлийка, област Стара Загора;

3. Почистване от наноси и укрепване на бермата и дигата на река Мъглижка в землището на село Тулово, община Мъглиж, област Стара Загора II етап ;

4. Напречно укрепване терасата на река Марица при км145+760, землище - село Мирово, община Братя Даскалови, област Стара Загора;

5. Възстановяване проводимостта на река Стара река, землището на град Казанлък, община Казанлък, област Стара Загора;

6. Възстановяване проводимостта на колектор К-1, землището град Стара Загора и село Маждерито, община Стара Загора, област Стара Загора;

7. Ремонтно-възстановителни дейности и подържане проводимостта на отводнителен канал С-1/L=1000м/, землището село Ястребово, община Опан, област Стара Загора;

8. Извличане на паднали сухи дървета от кюнето на река Сазлийка, община Раднево и община Гълъбово I етап, област Стара Загора

9. Обход, наблюдение и надзор по ОПВВВ.

* Изготвени и съгласувани са с ОД «Земеделие» гр. Стара Загора - списъци с наименование на обекти за ПВВВ, за които е необходим **външен изпълнител през 2019 г**. при изпълнение на ремонтно-възстановителни дейности и проектиране при изпълнение на ремонтно-възстановителни дейности, съгласно чл.8, ал.1, т.2 от Договор № РД 50-43/03.04.2014 година за ОПВВВ и Методика за ОПВВВ приета с ПМС № 364/04.11.2014 г. За всички обекти са изготвени количествени, количествено-стойностни сметки с анализи;
* Изготвени и съгласувани са с ОД «Земеделие» гр. Стара Загора - списъци с наименование на обекти за ПВВВ, които ще се изтотвят със **собствени сили,** средства и механизация през 2019 г. при изпълнение на ремонтно-възстановителни дейностти съгласно чл.8, ал.1, т.2 от Договор № РД 50-43/03.04.2014 г. за ОПВВВ и Методика за ОПВВВ приета с ПМС № 364/04.11.2014 г. За всички обекти са изготвени количествени, количествено-стойностни сметки с анализи;
* Целогодишно са извършвани обходи и наблюдения по коригираните реки, дерета, защитни диги и отводнителни канали.

**Изпълнени обекти от външни изпълнители по ЗОП :**

* Ремонтно-възстановителни дейности по дясна дига на река Сазлийка от км 15+000 до 15+200, землището на гр. Гълъбово, общ. Гълъбово, обл. Стара Загора - Договор № Д-53-1091-122/22.06.2018 г.
* Корекция река Соколница - ремонтно-възстановителни дейности от км 0+480 до 3+500, зем. гр. Гълъбово и с. Обручище, общ. Гълъбово, обл. Стара Загора- ППР работен проект;
* Аварийни ремонтно-възстановителни дейности на лявата предпазна дига на река Марица на км 145+700, землището на с. Мирово, общ. Брята Даскалови, обл. Стара Загора;

За периода от месеци 01.2019-12.2019 г. включително, изразходваните средства за ремонтно-възстановителни дейности по обектите за предпазване вредното въздействие на водите стопанисвани от “Напоителни системи” ЕАД клон Горна Тунджа – гр. Стара Загора са на стойност 589 569,55 лв без ДДС.

**Контрол на дейностите по напояване на земеделските земи**

Контролът се извършва при спазване на Инструкцията за провеждане на поливния процес на МЗХГ. Доставчикът на вода за напояване „Напоителни системи” ЕАД – клон “Горна Тунджа - Стара Загора” са изготвили два варианта с предложение на цена за услугата „водоподаване за напояване” – с реални и с диференцирани цени.

**СПРАВКА**

**ЗА ПОЛЯТИ ПЛОЩИ, АКТУВАНИ ВОДНИ МАСИ ПРЕЗ 2019 г.**

**"НАПОИТЕЛНИ СИСТЕМИ" ЕАД клон Горна Тунджа - Стара Загора**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | | |  | |  | |  |
|  |  | | **физически** | | **водни маси** | | **поливодекари** | | **водни маси** |
|  | **КУЛТУРИ** | | **декари** | | **хил.куб. м.** | |  | | **хил.куб. м.** |
| 1 | царевица | | 1399.30 | | 100.021 | | 2047.20 | | 132.416 |
| 2 | тютюн | | 1554.10 | | 186.492 | | 1554.10 | | 186.492 |
| 3 | зеленчуци | | 1053.95 | | 57.557 | | 2273.45 | | 119.177 |
| 4 | трайни насаждения | | 369.40 | | 23.788 | | 373.10 | | 23.973 |
| 5 | Оризова арпа | | 13532.80 | | 32478.720 | | 13532.80 | | 32478.720 |
|  | **ОБЩО:** | | **17909.55** | | **32846.578** | | **19780.65** | | **32940.778** |
|  |  | | |  | |  | |  |  | |

**Сдружения за напояване**

ОД ”Земеделие” гр. Стара Загора упражнява контролна дейност по учредяването и надзора на сдруженията за напояване на регионално равнище.

На територията на област Стара Загора са регистрирани следните Сдружения за напояване /СН/ , а именно:

1. СН ”Роса-М” с. Марково, община Братя Даскалови. Учредено на 850 дка поливни площи.

2. СН ”Ержа” с. Плодовитово, община Братя Даскалови. Учредено на 1111,932 дка поливни площи. В сдружениетоима два язовира. Язовир «Плодовитово-1», който е празен, напоява се гравитачно и язовир «Плодовитово-2», на който помпената станция е ограбена, ел.провода е окраден.

3 .СН ”Сърневец”, община Братя Даскалови е учредено на 656 дка поливни площи. Получило е за стопанисване два микроязовира.

4. СН ”Сокол” с. Яздач и с. Малко Тръново, община Чирпан е учредено на 1508 дка. Поради дългогодишен аренден договор на язовира, в края на 2010 г. СН ”Сокол” с. Яздач и с. Малко Тръново е получило целия язовир.

5. СН ”Поречие на Тунджа 02” гр. Павел баня, община Павел баня. Учредено на 10103,3 дка поливни площи обхващащи землищата на гр. Павел баня, с.Скобелево, с.Асен, с.Габарево, с.Горно Сахране и с.Виден.

6. СН ”Поречие на Тунджа 01” с. Осетеново, община Павел баня. Учредено на 1180 дка поливни площи. Регистрирано и не упражнява дейност. Не е получило язовирите: «Осетеново -1» и «Осетеново-2».

7. СН ”Конаре” с. Конаре, община Гурково. Учредено на 652 дка поливни площи от язовир «Конаре».

8. СН ”Земя-вода” с.Маца, община Раднево. Учредено на 1023,980 дка поливни площи Водоизточник е язовир“ Маца”.

9. СН ”Мелиоратор” гр. Раднево, община Раднево. Сдружението не функционира от няколко години.

10. СН “Кравино” с. Кравино, община Опан, област Стара Загора. Учредено на 1682 дка поливни площи. Сдружението е регистрирано и извършва дейност.

11. СН “Медово” с. Медово, община Братя Даскалови, област Стара Загора. Учредено на 1700 дка поливни площи. Сдружението е регистрирано и извършва дейност.

12. СН “ Съединение” с. Съединение, община Братя Даскалови – учредено на 1010 дка поливни площи. Сдружението е регистрирано и извършва дейност.

13.СН “Бяло поле” с. Бяло поле, община Опан – учредено на 1831,528 дка поливни площи. Сдружението е регистрирано и извършва дейност ;

14.СН,,Малко Дряново“ с.Малко Дряново, община Братя Даскалови, област Стара Загора-учредено на 441,286 дка поливни площи. Водоизточник е язовир ,,Малко Дряново“.

15. СН ”Водата –символ на живот” с. Полски Градец, община Раднево. Учредено на 400,00 дка поливни площи Водоизточник е язовир“ Полски Градец”.

Предстои учредително събрание на СН ”Тозлу герен” с. Зетьово, община Чирпан.

Извършени са проверки на цялостната дейност на всички учредени сдружения за напояванве на територията на област Стара Загора. За всички теренни проверки са съставени протоколи с констатации и предписания за предприемане на съответните действия от ръководствата на сдруженията.

**2.13. Агростатистика**

Статистическата дейност в ОД ”Земеделие” – гр. Стара Загора през 2019 година се осъществяваше в следните направления:

**Ежемесечни наблюдения**

* **Дейност на кланиците за червени меса**

Наблюдаваше се дейността на една кланица за червени меса. Основно постъпваха за клане свине, говеда и овце. Кланицата работи целогодишно.

* **Дейност на кланиците за бели меса**

Събираше се и обработваше информация за дейността на три кланици за бели меса. В кланиците се обработваха патици, пилета бройлери, кокошки, пуйчета, бройлери и зайци.

* **Дейност на млекопреработвателните предприятия**

Млекопреработвателните предприятия от статистическата извадка са осем на брой.

* **Дейност на люпилните**

Наблюдавана е дейността на 5 броя люпилни.

Наблюдаваните производствени субекти са собственост са на юридически лица.

**Тематични наблюдения**

* **Пчеларството в България**

През месец ноември са анкетирани са 132 пчелари. Получена беше информация за броя на пчелните и семейства и добития пчелен мед.

* **Дейност на преработвателните предприятия за плодове и зеленчуци**

Дейността на преработвателните предприятия за плодове и зеленчуци в периода април – май беше осъществена на базата на извадка от 8 единици. Бяха посетени на място предприятията.

* **Птицевъдството в България**

През периода януари - февруари са проведени статистически наблюдения на стопанства занимаващи се с птицевъдство. Анкетирани са 117 стопанства.

* **Производство на грозде и вино**

Производство на грозде и вино са анкетирани 87 стопанства.

* **Производство на плодове**

За производство на плодове през периода са анкетирани 240 стопанства. Най-големи са площите с орехи и череши.

* **Добиви от земеделски култури**

През месец декември 2019 г. се проведе анкетиране на 599 земеделски стопанства за добиви от земеделски култури.

* **Производство на зеленчуци**

Анкетираха се и 96 земеделски стопани от областта за производство на зеленчуци.

* **Брой селскостопанските животни към 1 ноември 2019**

Анкетирани са 368 стопанства отглеждащи животински единици .

* **Използване и заетост на територията на страната през 2019 г. (БАНСИК)**

Тази анкета се провежда всяка година чрез извадково наблюдение (оглед на сегменти). Главната цел на анкетата е да оцени за нуждите на земеделската статистика разпределението и съответно използването на територията на страната на областно ниво. Наблюдавани са 142 сегмента в област Стара Загора. От извадка на определени сегменти се прогнозираха добиви от земеделски култури.

* **Система за земеделска счетоводна информация**

Съгласно разработената извадка се събира земеделска счетоводна информация на 117 земеделски стопанства

* **Директна продажба на сурово мляко от земеделски стопанства регистрирани по Наредба 26 - анкетирани 6 броя**
* **Пробно преброяване на земеделските стопанства 104 броя**

**2.14. Мониторинг на пазара на зърно**

Областна дирекция „Земеделие“ отговаря за прилагането на текстовете в раздел „Зърно“ от Закона за прилагане на общата организация на пазарите на земеделски продукти в Европейския съюз“ и Наредба № 23 за мониторинг на пазара на зърно. Декларации по чл. 58 н от ЗПООПЗПЕС за обявяване на обекти за съхранение на зърно се приемат и обработват, води се и се поддържа регистър на обектите за съхранение на зърно и досиета на всеки обект. Ежемесечно се приема и обобщава информация за наличното зърно в тези обекти, в определените от закона дати се приемат и обобщават и декларации от производители на зърно за произведеното от тях и налично зърно. Приемат се и се обобщават декларации за наличните количества оризова арпа и произведеното количество оризова арпа от производителите, както и преработените количества от оризовите мелници. Извършват се периодични проверки на обектите за съхранение на зърно и зърнопроизводителите за достоверност на декларираната информация и новите обекти.

**2.15. Контролно-техническа инспекция**

|  |  |  |
| --- | --- | --- |
| **Регистрирана** | | |
| **земеделска, горска техника и машини за земни работи** | | |
| **за 2019 г.** | | |
|  | **Вид техника** | **Регистрирана техника /брой/** |
| 1 | Верижни трактори | 41 |
| 2 | Колесни трактори | 585 |
| 3 | Самоходни шасита | 2 |
| 4 | Друга самоходна техника | 396 |
| 5 | Тракторни ремаркета: | 181 |
| 6 | в т.ч. с общо предназначение | 109 |
| 7 | със спец. предназначение | 72 |
| 8 | Горска техника | 1 |
| 9 | Зърнокомбайни | 81 |
| 10 | Самоходни силажокомбайни | 3 |
| 11 | Други самоходни машини | 14 |
| 12 | Машини за сеидба и садене | 97 |
| 13 | Машини за торене и растителна защита | 64 |
| 14 | Фуражоприбиращи и фуражопреработващи | 151 |
| 15 | Почвообработващи | 164 |
| 16 | Сушилни и други |  |
| 17 | Зърно и семепочистващи |  |
| 18 | Машини за поливане | 23 |
| 19 | Горска техника | 15 |

**ПРОГНОЗА ЗА РАЗВИТИЕТО НА ЗЕМЕДЕЛИЕТО В ОБЛАСТТА ПРЕЗ 2020 ГОДИНА**

На територията на Старозагорска област има нарастване на площите от маслодайна роза и лавандула. През полследната година се наблюдава нарастване на площите с памук.

Приоритетни сектори в областтa: зърнопроизводство, производсвто на маслодайни и технически култури, плодове и зеленчуци. При техническите култури водещо място е на маслодайния слънчоглед, като тенденцията му в последните години е за непрекъснато увеличение на площите.

При трайните овощни насаждения се очаква увеличение на площите с нови трайни насаждения – череша, ябълка, праскова, вишна, слива, като с най-голям дял ще бъдат тези засадени с череши, поради голямото търсене и осигурения пазар.

Очаква се да нарастне дела на лекарствените растения, които са една алтернатива на тютюна в планинската и полупланинската част на региона.Прогнозата при зеленчукопроизводството е за нарасване площите най-вече на пипера и доматите и в по-ниска степен за дините и пъпешите, за които има реализация на вътрешния пазар. Очаква се спадът в площите засети с варива да продължи поради отказа на производителите от нерентабилните култури.

С уважение,  
Антонина Пройкова-Пещерска (Главен секретар)  
28.02.2020г. 14:30ч.  
ОДЗ-Стара Загора  
  
  
Електронният подпис се намира в отделен файл с название signature.txt.p7s